CELEX: C2005/296/68
Language: et
Date: 2005-11-26 00:00:00
Title: Kohtuasi T-356/05:  19. septembril 2005  esitatud hagi — Zelenkovà  v.  Euroopa Parlament

26.11.2005   
            
            
               ET
            
            
               Euroopa Liidu Teataja
            
            
               C 296/32
            
         19. septembril 2005 esitatud hagi — Zelenkovà v. Euroopa Parlament
   (Kohtuasi T-356/05)
   (2005/C 296/68)
   Kohtumenetluse keel: inglise
   Pooled
   
      Hageja: Martina Zelenkovà (Brüssel, Belgia) (esindajad: advokaadid G. Vandersanden, L. Levi, C. Ronzi)
   
      Kostja: Euroopa Parlament
   Hageja nõuded
   
               —
            
            
               Rahuldada hageja nõuded, s.o tühistada palgaastmele määramine ametisse nimetava asutuse (parlament) 16. novembri 2004. aasta töölevõtmise otsuses, mis pidi jõustuma 1. detsembril 2004 ja millega määrati hageja palgaastmele A*5, järgule 2, viitega hageja kõigi õiguste ennistamisele, mis tulenevad seaduslikust ja korrapärasest teenistusest, s.o seaduslikust ja korrapärasest palgaastmele määramisest alates 1. detsembrist 2004, mis tähendab endist palgaastet LA8 või sellele vastavat palgaastet personalieeskirjade XIII lisa artiklite 1–11 kohaselt (A*7 ja selle asjakohane järk vastavalt enne 1. maid 2004 kehtinud eeskirjadele);
            
         
               —
            
            
               mõista hageja kasuks välja (i) hüvitis koos hilinemisega seotud intressidega tema karjäärile tekitatud kahju eest ning (ii) muu hüvitis seadusliku ja korrapäraselt makstava töötasu vormis, eelkõige kohaldades 1. maist 2004 kehtivate personalieeskirjade XIII lisa artiklis 21 ette nähtud üleminekusätet või teise võimalusena vähendades pensionimakseid võrdse töötasu maksmise põhimõtte alusel. Neid õigusi tuleb hinnata hilisemas staadiumis ning neid on esialgu ja ex aequo et bono põhimõttel hinnatud vähemalt 5 000 eurole aastas;
            
         
               —
            
            
               mõista kõik kohtukulud välja Euroopa Parlamendilt.
            
         Väited ja peamised argumendid
   Hageja, ametnik, kes nimetati ametisse pärast uute personalieeskirjade jõustumist 1. mail 2004 reservnimekirjast, mis oli koostatud enne seda kuupäeva korraldatud konkursi alusel, vaidlustab selle, et parlament määras ta uute personalieeskirjade alusel palgaastmele A*5. Ta esitab samad väited ja argumendid, mis on esitatud kohtuasjas T-58/05. (1)
   
   
      (1)  ELT C 93, 16.4.2005, lk 38.